Ինչ վերաբերում է մեզ, ապա Հայաստանը, լինելով բոլոր սրացումների կիզակետում, իր կողմից երբևէ չի նպաստել դրանց թեժացմանը, Հայաստանը ԱլԳ-ում երբևէ չի դարձել այնպիսի կետ, որն էլ ավելի կսրեր լարվածությունը: Միաժամանակ բարեփոխումների առաջընթացի առումով Հայաստանը, եթե միջինացնենք, ունեցել է գրեթե նույն գնահատականները, ինչ Մոլդովան և Վրաստանը: Միաժամանակ պետք է հիշել, որ Հայաստանին տրվող ֆինանսական օժանդակությունն էապես փոքր է Մոլդովային, Վրաստանին և Ուկրաինային հատկացվող օգնությունից, և այս պարագայում Հայաստանն ունեցել է այնպիսի առաջընթաց, որը թույլ է տվել եվրոպական կողմին արձանագրել, որ նա, համապատասխանելով բոլոր չափանիշներին, կարող է նախաստորագրել ԵՄ հետ Ասոցացման համաձայնագիրը: